AEK Larnaka

Athletiki Enosi Kitiou Larnakas, eller bare AEK Larnaka er en kypriotisk fotballklubb basert i havnebyen Larnaka ved sydøstkysten av Kypros. Klubben ble grunnlagt i 1994, og lagets draktfarger er helhvite, mens bortedraktene er svarte med hvite detaljer. AEK Larnaka spiller for øyeblikket i Marfin Laiki League, som er landets øverste divisjon, og spiller sine hjemmekamper på AEK Arena – Georgios Karapatakis. Nåværende trener er José Luis Oltra.

Klubbens farger er grønn og gul, og klubbsymbolet er av admiral Kimon, som døde da han forsvarte Kition (dagens Larnaka) mot persisk invasjon.

Historie 
Klubben ble grunnlagt i 1994 gjennom en fusjon mellom klubbene EPA Larnaka og Larnaka Pezoporikos. AEK Larnaka tok sitt første større mesterskap ti år etter grunnleggelsen da de vant det kypriotiske cupmesterskapet i finalen mot AEL Limassol. I den påfølgende sesongen ble klubben kvalifisert til spill i UEFA-cupen 2004/05, hvor de ble utslått allerede i andre kvalifiseringsrunde av den israelske klubben Maccabi Petah Tikva FC. 

I 2010 ble det annonsert at den tidligere nederlandske landslagsspilleren Jordi Cruyff tok over det sportslige ansvaret i klubben, og svarte med å hente tidligere proffspillere som Gregoor van Dijk, Kevin Hofland og Tim de Cler til klubben. AEK Larnaka ble også kvalifisert for spill i UEFA Europa League 2011/12, hvor de blant annet etter å ha slått ut Rosenborg i playoff, gikk inn i gruppespill uten å kvalifisere seg til videre sluttspill.

Meritter 
 Den kypriotiske fotballcupen: (2) 2003–04, 2017–18

Sesonger

Kjente spillere med tilknytting til klubben 
  Kevin Hofland
  Tim de Cler
  Nordin Wooter
  Iván Campo
  Edgaras Jankauskas

Referanser

Eksterne lenker 
 

Fotballag på Kypros
Fotballag etablert i 1994
1990-årene på Kypros